Παγκόσμιο Πρωτάθλημα Βαρέων Βαρών (WWE)

Το Παγκόσμιο Πρωτάθλημα Βαρέων Βαρών είναι ένας παγκόσμιος τίτλος επαγγελματικής πάλης που δημιουργήθηκε και διαφημίζεται από την αμερικανική εταιρεία πάλης WWE. Διεκδικείται από άνδρες στο brand του Raw. Μαζί με το Πρωτάθλημα WWE και το Συμπαντικό Πρωτάθλημα WWE, είναι ένας από τους τρεις παγκόσμιους τίτλους ανδρών στο κύριο ρόστερ του WWE. Ο τωρινός πρωταθλητής είναι ο Γκούνθερ, ο οποίος είναι στη πρώτη του θητεία. Κέρδισε το τίτλο όταν νίκησε το Ντέμιαν Πριστ στο SummerSlam στις 3 Αυγούστου 2024.

Η ίδρυση του τίτλου πραγματοποιήθηκε λόγω του Ρόμαν Ρέινς, ο οποίος τότε κατείχε το Πρωτάθλημα WWE και το Συμπαντικό Πρωτάθλημα ως ο Αδιαφιλονίκητος Συμπαντικός Πρωταθλητής WWE. Με την ανακοίνωση του WWE Draft του 2023, το Παγκόσμιο Πρωτάθλημα Βαρέων Βαρών παρουσιάστηκε στις 24 Απριλίου 2023, σε ένα επεισόδιο του Raw. Στη συνέχεια έγινε αποκλειστικό του Raw αφού ο Ρέινς και το Αδιαφιλονίκητο Συμπαντικό Πρωτάθλημα WWE έγινε αποκλειστικό του SmackDown. Ο πρώτος Παγκόσμιος Πρωταθλητής Βαρέων Βαρών ήταν ο Σεθ Ρόλινς.

Ο τίτλος είναι ξεχωριστός από το προηγούμενο Παγκόσμιο Πρωτάθλημα Βαρέων Βαρών που υπήρξε από το 2002 μέχρι το 2013 όπου ενοποιήθηκε με το Πρωτάθλημα WWE. Παρόλο που οι δυο τίτλοι έχουν την ίδια ονομασία, δεν μοιράζονται το ίδιο ιστορικό πρωταθλητών.

 Ανταπόκριση 
Η δημιουργία του Παγκοσμίου Πρωταθλήματος Βαρέων Βαρών έφερε μεικτές αντιδράσεις. Σε ορισμένους άρεσε η ιδέα του τίτλου, νιώθοντας ότι θα δώσει νέες ευκαιρίες για διάφορους παλαιστές, ενώ άλλοι ήταν επικριτικοί. Ένα μέρος των θεατών απογοητεύτηκε που δεν θα συνεχιζόταν το ιστορικό των πρωταθλητών από το προηγούμενο Παγκόσμιο Πρωτάθλημα Βαρέων Βαρών που υπήρξε στο WWE από το 2002 μέχρι το 2013. Ο Ντέιβ Σέρερ, αθλητικογράφος του PWInsider, ένιωσε ότι αφού ο Ρόμαν Ρέινς δεν έλαβε μέρος στο αρχικό τουρνουά για την ανάδειξη του πρωταθλητή, έκαναν το Παγκόσμιο Πρωτάθλημα Βαρέων Βαρών να φαίνεται ένας δευτερεύοντας τίτλος σε σχέση με το δικό του Αδιαφιλονίκητο Συμπαντικό Πρωτάθλημα WWE. Ο πρώην παλαιστής των WWE και Extreme Championship Wresting Τόμι Ντρίμερ έκρινε ότι η δημιουργία του τίτλου ήταν σαν ένα έπαθλο παρηγοριάς, λέγοντας επίσης πως δινόταν η εντύπωση ότι κανείς δεν μπορούσε να νικήσει το Ρέινς. Ωστόσο, επιδοκίμασε τη μορφή του τίτλου. Από την άλλη πλευρά, το μέλος του WWE Hall of Fame Μπούκερ Τι δήλωσε πως δεν βλέπει το τίτλο σαν δευτερεύοντα ή έπαθλο παρηγοριάς, συμφωνώντας με την αίσθηση ότι θα παρείχε νέες ευκαιρίες, ειδικά σε νεότερους παλαιστές.

Ο σχολιαστής του WWE Κόρι Γκρέιβς συμφώνησε με την ιδέα δημιουργίας του τίτλου αφού θα επέτρεπε ξανά στο Raw και το SmackDown να αναγνωρίζονται ως ξεχωριστά brands, όμως ισχυρίστηκε ότι μέχρι να ηττηθεί ο Ρέινς, οποιοσδήποτε κατείχε το Παγκόσμιο Πρωτάθλημα Βαρέων Βαρών θα φαινόταν κατώτερος από εκείνον. Ο Σέρερ επίσης τόνισε πως μέχρι κάποιος να νικούσε τελικά το Ρέινς, ο αντίκτυπος θα ήταν μειωμένος λόγω της ύπαρξης του Παγκοσμίου Πρωταθλήματος Βαρέων Βαρών. Πριν αγωνιστεί ανεπιτυχώς στο τελικό του τουρνουά, ο Έι Τζέι Στάιλς δήλωσε ότι ήταν δύσκολο να πιστέψει κάποιος ότι ο νέος τίτλος δεν ήταν δευτερεύοντας σε σύγκριση με εκείνον του Ρέινς. Το μέλος του WWE Hall of Fame Κερτ Ανγκλ επίσης εγκωμίασε το σχεδιασμό του τίτλου αλλά αναγνώρισε ότι φαινόταν κατώτερο συγκριτικά με τον άλλο παγκόσμιο τίτλο.

 Θητείες 
Συνολικά, έχουν υπάρξει τέσσερις θητείες μεταξύ τεσσάρων πρωταθλητών. Ο πρώτος πρωταθλητής ήταν ο Σεθ Ρόλινς. Επίσης έχει τη μακροβιότερη θητεία με 316 ημέρες, ενώ ο Ντρου Μάκινταϊρ έχει τη συντομότερη με 5 λεπτά και 46 δευτερόλεπτα. Ο γηραιότερος πρωταθλητής είναι ο Ντέμιαν Πριστ, ο οποίος κέρδισε το τίτλο στα 41 του έτη, ενώ ο Γκούνθερ είναι ο νεότερος στην ηλικία των 36 ετών και 349 ημερών.

Ο Γκούνθερ είναι ο τωρινός πρωταθλητής στη πρώτη του θητεία. Κέρδισε το τίτλο νικώντας το Ντέμιαν Πριστ στις 3 Αυγούστου 2024 στο SummerSlam.

 Παραπομπές 

 Εξωτερικοί Σύνδεσμοι 

 Official World Heavyweight Championship Title History

Κατηγορία:Επαγγελματική Πάλη